28/11/2022 | Administración LocalMunicipal
Carral
Volve a Carral no nadal.- Campaña turística promocionada polo concello nas festas do nadal do ano 2022-2023

Por resolución ditada o 22 de novembro de 2022, decreto nº 452/2022, o Sr. alcalde acordou aprobar as bases da convocatoria “Volve a Carral no Nadal” para fomentar a actividade turística no Concello de Carral, así como publicar as mesmas no Boletín Oficial da Provincia e o extracto das bases na base de datos nacional de subvencións (BDNS) en cumprimento do disposto na Lei 38/2003, de 17 de novembro, xeral de subvencións. As bases foron aprobadas co texto que segue: O Concello de Carral co fin de promocionar e promover o turismo no concello de Carral, dando a coñecer o seu patrimonio cultural e natural, as súas tradicións e a súa oferta turística e comercial, convoca un ano máis a campaña turística“ “Volve a Carral no Nadal”. O obxectivo de Volve a Carral no nadal é darlle pulo ao turismo municipal a través dunha campaña que premia o consumo nos distintos establecementos municipais co fin de percorrer todo o municipio. Con esta campaña turística preténdese fomentar o turismo, animar ao público en xeral a que visite os diferentes lugares de interese cultural do municipio, e premialos por esa viaxe cando decidan parar nos distintos establecementos do municipio. A finalidade deste concurso é promocionar a actividade turística no concello de Carral ofrecéndolle á poboación, autóctona e foránea, posibilidades de interacción social á vez que se dinamizan as actividades que se desenvolven no municipio. Este concurso está destinado a todos os establecementos que desenvolvan calquera tipo de actividade e desexen participar nesta campaña turística así como a todos os turistas que consuman nos diferentes establecementos e que terán a posibilidade de optar a un premio directo a través dos rascas proporcionados polos establecementos por unha contía mínima dependendo da actividade. Os establecementos do ámbito municipal de Carral que desexen participar deberán aceptar estas bases e inscribirse para participar nesta campaña turística. Calquera establecemento (actividade) que desexe participar nesta campaña deberá facelo constar a través dunha folla de inscrición que lles será facilitada nas oficinas de atención ao público do Concello ao día seguinte da publicación das presentes bases no boletín oficial da provincia (BOP). Ao día seguinte desta publicación no BOP será remitido un extracto destas bases á base de datos nacional de subvencións (BDNS) para a súa publicación. Unha vez a BDNS publique o extracto das bases no BOP comezará a computar o prazo de tres días hábiles para que todos os establecementos interesados en participar presenten a inscrición no rexistro municipal do Concello. A presentes bases tamén se publicarán na web do Concello así como todas as publicacións posteriores á publicación do extracto das bases no BOP. A inscrición será totalmente gratuíta e debe presentarse no rexistro municipal do Concello en horario de 9 a 14 horas. A campaña desenvolverase dende o 12 de decembro de 2022 ata o 12 de xaneiro de 2023. Os establecementos que se inscriban obríganse a manter a súa participación durante todos os días que dure esta campaña turística, agás os días de peche oficiais das actividades, que será debidamente xustificada na inscrición. Os establecementos que desexen participar neste campaña obríganse a: • colocar nun lugar visible dende o exterior do establecemento un acivro proporcionado polo propio Concello, sen interromper o paso dos peóns e retirándoo para o interior cando se proceda ao peche do establecemento para a súa seguridade. Este acivro será o distintivo de participación de cada establecemento. • proporcionar a todo o público que consuma un importe mínimo, importe que dependerá do tipo de actividade de cada establecemento e que vén determinado no punto 10 destas bases, un rasca co que pode optar a un premio directo. • promocionar un só rasca por consumición/compra/pago. O incumprimento dalgunha destes requisitos aquí recollidos é motivo de expulsión da campaña. Para participar nesta campaña de turismo é requisito:  Ter visitado calquera parroquia do concello de Carral, o cal queda acreditado coa presenza no establecemento correspondente.  Consumir o mínimo establecido para cada actividade.  Conservar en boas condicións o rasca premiado e trocalo dentro do prazo establecido ao efecto. A campaña desenvolverase dende o 12 de decembro de 2022 ata o 12 de xaneiro de 2023. Os rascas premiados deberán presentarse no rexistro do Concello antes das 14 horas do 30 de xaneiro de 2023. Este rasca deberá presentarse acompañado dunha solicitude asinada polo/a afortunado/a e de copia de documento que identifique a súa identidade (DNI ou NIE) e tamén que acredite a maioría de idade do/a gañador/a, requisito necesario para trocar o rasca. O importe do rasca premiado será entregado, nun prazo máximo dunha semana, a través de cheque nominativo á persoa portadora do rasca premiado e cos descontos oficiais oportunos. Os rascas entregados fóra de prazo e deteriorados non serán aceptados. No caso de que non aparezan os rascas premiados antes da data límite establecida nestas bases (ás 14 horas do 30 de xaneiro de 2023), o diñeiro dos premios permanecerá nas arcas municipais e será destinado a calquera outro fin público. Anteriormente ao inicio da campaña, persoal do Concello de Carral entregará a cada establecemento que desexe participar nesta campaña turística un número determinado de rascas. Nesta semana repartiranse todos os rascas habilitados para a campaña turística e que conterán todos os premios fixados. Non se emitirán nin entregarán máis rascas que os 30.000 rascas emitidos ao efecto e que se esgotarán entregándollos aos establecementos antes do inicio da campaña. O número de rascas entregados a cada establecemento será proporcional ao volume de actividade de cada un deles. Esta campaña turística repartirá en premios dous mil euros (2.000€), crédito habilitado ao efecto na partida orzamentaria 2022.432.4800. Estes premios repartiranse en seis premios polos importes seguintes e que estarán camuflados nos rascas repartidos: · dous premios de cincocentos (500) euros. · dous premios de trescentos (300) euros. · dous premios de douscentos (200) euros. Establécense os seguintes importes mínimos de consumo segundo os grupos de actividades que a seguir se relacionan. Para poder optar a un rasca deberase facer un gasto polo importe mínimo que se relaciona con cada actividade: - ESTÉTICA (salóns de peiteado, clínicas de imaxe, tatuaxe,). Importe mínimo 20€. - ALIMENTACIÓN (tendas de peixe, carne, pan, pasteis, froitas e verduras, lambetadas (gominolas), pequenas tendas de alimentación). Importe mínimo 5€. - XESTORÍAS E CORRADURÍAS (negocios de seguros e xestión). Importe mínimo 20€. - ROUPA E CALZADO (tendas de venta de roupa e calzado). Importe mínimo 20€. - VIVEIROS E FLORERÍAS (tendas de venta de flores, cereais, plantas, sementes). Importe mínimo 20€. - OCIO INFANTIL (actividades destinadas ao entretemento infantil). Importe mínimo 20€. - BAZARES E MERCERÍAS (tendas de venta de todo tipo de obxectos e mercerías). Importe mínimo 5€. - GRANDES SUPERFICIES (supermercados). Importe mínimo 20€. - MEDICINA (clínicas dentais, de fisioterapia, podoloxía, óptica). Importe mínimo 20€. - VETERINARIA (clínicas de coidado de animais). Importe mínimo 20€. - FARMACIAS. Importe mínimo 5€. - HOSTALARÍA (cafés, bares, restaurantes, pubs). Importe mínimo 5€. - GASOLINEIRAS. Importe mínimo 20€. - MOBLARÍAS. Importe mínimo 20€. - FERRAXARÍAS. Importe mínimo 20€. - TALLERES DE AUTOMÓBILES (talleres de venta e reparación de automóbiles). Importe mínimo 20€. En cumprimento do establecido na Lei Orgánica 15/1999, de Protección de Datos de Carácter Persoal, con respecto aos datos facilitados na participación desta campaña, informamos de que todos os participantes poderán solicitar os seus dereitos de acceso, rectificación, cancelación e oposición na Casa do Concello. A presente campaña rexerase con carácter xeral polo disposto na seguinte lexislación: - Lei 38/2003, de 17 de decembro, xeral de subvencións. - Decreto 887/2006, de 21 de xuño, polo que se aproba o regulamento da Lei 38/2003, de 17 de novembro, xeral de subvencións. - Lei 9/2007, de 13 de xuño, de subvencións de Galicia. - Decreto 11/2009, de 8 de xaneiro, polo que se aproba o regulamento da Lei 9/2007, de 13 de xuño, de subvencións de Galicia. - Lei 39/2015, de 1 de outubro, do procedemento administrativo común. - Lei 40/2015, de 1 de outubro, de réxime xurídico do sector público. - Lei 7/85, de 2 de abril, de bases de réxime local. - bases de execución do orzamento do Concello de Carral para o 2022, que é o prorrogado do 2021. Podes obter máis información nas oficinas do Concello de Carral ou no edificio social Toñito Espiñeira, no teléfono 678338859 e no correo electrónico mercedes. caridad@carral. es Nome do establecemento (o que queira dar a coñecer): _______________________________________________________________________________________________________ Dirección do establecemento: _______________________________________________________________________________________________________ CIF/NIF:___________________________________________Teléfono:_____________________________________________ Enderezo electrónico:_____________________________________________________________________________________ Dirección en redes (Facebook, Twitter, Instragam): _______________________________________________________________________________________________________ Tipo de actividade segundo o grupo (importe mínimo de compra): _______________________________________________________________________________________________________ Desexo participar na XXVIII Campaña de Turismo Volve a Carral no Nadal aceptando as condicións establecidas nas bases aprobadas ao efecto e declaro estar ao corrente das obrigas fiscais co Concello e ter a licenza de funcionamento en regra. Carral, ___ de ______________ de 2022 Sinatura e CIF Carral, 22 de novembro de 2022 O alcalde Francisco Javier Gestal Pose